सत्य बात यह है जिसके प्रमाण हैं कि “कलानौर के नवाब ने अपने अधीन हिन्दू जनता पर अत्याचार आरम्भ कर दिये। इसके विरुद्ध गठवाला मलिकों के नेतृत्व में चारों ओर की जाट खापों ने मिलकर नवाब पर आक्रमण करके उसका वध कर दिया।” (जाट इतिहास लेखक ले० रामसरूप जून पृ० 81; योगेन्द्रपाल शास्त्री पृ० 333, सर्वखाप पंचायत के लेख प्रमाण जि० मुजफ्फरनगर गांव शोरम मन्त्री चौ० कबूलसिंह के घर)। इसी प्रकार की घटना बहूझोलरी के शक्तिशाली नवाब का वध करने की है। उसने जाखड़ों की राजधानी लडान पर अधिकार कर लिया और हिन्दू जनता पर अत्याचार आरम्भ कर दिये। जाखड़ों की प्रार्थना पर चौ० बिन्दरा अहलावत गांव डीघल के नेतृत्व में अहलावत खाप के हजारों योद्धा जाखड़ों के पास पहुंच गए। दोनों खापों के वीरों ने उस नवाब का वध कर दिया। इस तरह से वहां लडान पर जाखड़ों का राज्य फिर से स्थापित हो गया था। (तृतीय अध्याय, अहलावत एवं जाखड़ गोत्र प्रकरण)